Албрехт II е през 1419 г. домхер в Айхщет, от 1422 г. пропст в Хериден, домхер в Констанц. През 1429 г. е избран за епископ на Айхщет след смъртта на Йохан II фон Хайдек († 3 юни 1429). В началото на службата му той помага на курфюрст Фридрих I фон Бранденбург, който със собственостите си Бранденбург-Кулмбах и Бранденбург-Ансбах граничи на манастира, с 40 конници против хуситите. На Райхстага, на който присъства през пролетта на 1431 г. в Нюрнберг, се решава да се проведе през лятото поход против „неверниците“ хусити и се определя контингента на Айхщет. През следващите години епископът е ангажиран с борбата против хуситите. Това го кара да купи замъци (например замък Долнщайн). Той построява и защитни системи, като Вилибалдсбург, замък Мьорнсхайм и дворец Хиршберг в Бавария.